શરૂઆત કરવા માટે સદીના મહાનાયકથી સારી પસંદ કઈ હોઈ શકે?! 1988માં આવેલી આ ટીનું આનંદની ફિલ્મમાં આમ તો વિજય (Amitabh Bachchan) પાસે ખરા અર્થ માં કોઈ સુપર પાવર હતા નહિ, પણ જયારે તેના પિતા ઇન્સ્પેકટર શ્રીવાસ્તવને (Kader Khan), JK (Amrish Puri) ભ્રષ્ટાચારના ખોટા આરોપમાં ફસાવી દે છે ત્યારે ઇન્સ્પેકટર શ્રીવાસ્તવ આ આરોપ ખોટો સાબિત ન કરી શકતા છેવટે આપઘાત કરી લે છે જેની વિજયના માનસ પર ઊંડી અસર પડે છે અને એ આ સમાજના દુષણોનો સામનો કરવા માટે મક્કમ બને છે. મોટો થઈને તે પણ તેના પિતા ની માફક ઇન્સ્પેકટર બને છે પણ આ તેનો alter ego છે, જેમાં એ એક ભ્રષ્ટાચારી ઇન્સ્પેકટર છે જે રૂપિયા લઈને કેસ દબાવી દે અથવા કોઈ પગલા ના ભરે પણ રાત્રે પોતે જ “શાનેશાહ” બની એ જ કેસ નું નિરાકરણ લાવી દે. અને પછી આગળ શું થાય એ તો બધાને ખબર જ છે…!!